Blaze7451/Wiki-th-20250601 huggingface dataset:
ชายฝั่ง

ชายฝั่งทางตะวันออกของบราซิล
ชายฝั่ง คือแนวชายทะเลขึ้นไปบนบกจนถึงบริเวณที่มีลักษณะภูมิประเทศเปลี่ยนแปลงอย่างเด่นชัด มักมีลักษณะโค้งและเว้าแตกต่างกันออกไป บ้างก็เป็นหน้าผาหินสูงชัน และบางแห่งก็เป็นชายหาดระดับต่ำที่แผ่ขยายออกไปกว้างขวางแทรกสลับอยู่ระหว่างภูเขาและโขดหิน แรงที่ทำให้เกิดรูปร่างของชายฝั่งแบบต่าง ๆ เกิดจากแรงจากกระแสคลื่นและลมในทะเลที่ก่อให้เกิดขบวนการกัดกร่อน พัดพาและสะสมตัวของตะกอน เศษหินและแร่ที่เกิดจากขบวนการภายในโลกที่ทำให้เปลือกโลกเกิดการยกตัวหรือจมตัว

**การจำแนกชนิดของชายฝั่งทะเล**
# ชายฝั่งทะเลปฐมภูมิ (Primary shore lines and coasts) ชายฝั่งที่แสดงรูปร่างอันเนื่องมาจากตัวกลางจากบนบกมากกว่าทะเล
## ชายฝั่งจากการกัดกร่อนบนบก (Land Erosion coasts) เกิดการกัดกร่อนบนบกก่อนตามด้วยน้ำทะเลท่วม
##* ชายฝั่งเว้าแหว่ง (Ria coasts) หุบเขาใต้ทะเล (drowed river valley)
##* ชายฝั่งหุบเขาน้ำแข็งจมตัว (Drowed glacial erosion coast) เช่น fjord,glacial troughs
##* ชายฝั่งเตาขนมครกจมตัว (Drowned Karst topography)
## ชายฝั่งจากการสะสมตัวบนบก (Subaerial Deposition Coasts)
##* ชายฝั่งสะสมตัวโดยแม่น้ำ (River Deposit Coasts)
##* ชายฝั่งสะสมตัวโดยธารน้ำแข็ง (Glacial Deposit Coasts)
##* ชายฝั่งสะสมตัวโดยลม (Wind Deposit Coasts)
##* ชายฝั่งจากแผ่นดินเลื่อน (Landslide Coasts)
## ชายฝั่งภูเขาไฟ (Volcanic Coasts)
##* ชายฝั่งธารละลายไหล (Lava-flow Coasts)
##* ชายฝั่งเถ้าภูเขาไฟ (Tephra Coasts)
##* ชายฝั่งภูเขายุบตัว (Volcanic Collapse or Explosion Coasts)
## ชายฝั่งจากการผันแปรของแผ่นเปลือกโลก (Coasts Shaped by Diastrochic Movements)
##* ชายฝั่งรอยเลื่อน (Fault Coasts)
##* ชายฝั่งแนวคดโค้ง (Fold Coasts)
# ชายฝั่งทะเลทุติยภูมิ (Secondary Coasts) ชายฝั่งที่แสดงรูปร่างอันเนื่องมาจากตัวกลางทางทะเล หรือสิ่งมีชีวิตในทะเล
## ชายฝั่งกัดกร่อนโดยคลื่นลม (Wave Erosion Coasts)
### ชายฝั่งหน้าผาตัดตรง (Wave-straightened cliffs) ติดกับพื้นทะเลที่เอียง
### ชายฝั่งเว้าแหว่ง (Coasts made irregular by wave erosion)
## ชายฝั่งสะสมตัวโดยคลื่นลม (Marine deposit coasts)
### ชายฝั่งสันทรายริมหาด (Barrier Coasts)
### ชายฝั่งยื่นงอก (Cuspate foreland)
### ชายหาดเรียบ (Beach plains)
### หาดโคลน (Mud flat)
## ชายฝั่งจากสิ่งมีชีวิตในทะเล (Coast Built by Marine Organisms)
### ชายฝั่งโขดหินปะการัง (Coral-reef Coasts)
### ชายฝั่งโขดหินหนอนไช (Serpulid-reef Coasts)
### ชายฝั่งโขดหินหอยนางรม (Oyster-reef Coasts)

**การกัดกร่อนโดยคลื่น**
ตัวการสำคัญที่ทำให้เกิดการกัดกร่อนชายฝั่งก็คือ การกระทำของคลื่น (Wave activity) แรงปะทะของคลื่นอาจรุนแรงมากกว่าแรงขับเคลื่อนของน้ำในมหาสมุทรมาก และเมื่อคลื่นเข้าปะทะชายฝั่งอาจพัดพาเอากรวดขนาดใหญ่มาด้วย ทำให้ชายฝั่งบริเวณนั้นพังทลายหรือเปลี่ยนรูปร่างไปได้ การผุพังดังกล่าวมักเกิดควบคู่ไปกับการผุพังทางเคมี การผุพังทางเคมีจะช่วยทำให้รอยแตกนั้นขยายใหญ่ขึ้นเมื่อถูกคลื่นปะทะอยู่เป็นเวลานาน ๆ จากรอยแตกกลายเป็นโพรงขนาดเล็ก (sea notch) และกลายเป็นถ้ำ (sea cave) ในที่สุดชายหาดบางแห่งที่มีหน้าผาเป็นแหลมยื่น จะถูกคลื่นกัดเซาะจนเกิดเป็นโพรงทะลุไปยังอีกด้านหนึ่งของแหลม เหลือให้เห็นเพียงส่วนบนที่ยังต่ออยู่ระหว่างแผ่นดินกับแหลมที่ยื่นออกไป เรียกลักษณะของผาทะเลนี้ว่าโค้งทะเล (sea arches) เมื่อการกัดเซาะยังเกิดต่อไปเรื่อย ๆ จนกระทั่งส่วนต่อดังกล่าวถูกกัดเซาะไปหมดจะทำให้ส่วนที่ยื่น ถูกตัดขาดจากแผ่นดินเรียกว่าโขดทะเล (sea stack)

**อ้างอิง**
 หนังสือธรณีวิทยากายภาพ,ปัญญา จารุศิริ 2545

**ดูเพิ่ม**
 ชายหาด

หมวดหมู่:คำศัพท์สมุทรศาสตร์
มุขหน้าต่าง

“มุขหน้าต่าง” ที่อิลลินอย
มุขหน้าต่าง หรือ มุขหน้าต่างเหลี่ยม (Bay window) คือบริเวณหน้าต่างที่ยื่นออกไปจากตัวสิ่งก่อสร้างที่ทำให้เกิดบริเวณของห้องที่เป็นโค้งหรือเหลี่ยมที่ยื่นออกไปเหมือน “อ่าว” จากตัวกรอบโครงสร้างของสิ่งก่อสร้าง ส่วนที่ยื่นออกไปอาจจะเป็นสี่เหลี่ยม หรือ ทรงหลายเหลี่ยม หรือ ครึ่งวงกลม มุมที่นิยมใช้กันตรงเหลี่ยมก็ได้แก่  90, 135 และ 150 องศา มุขหน้าต่างมักจะพบในสถาปัตยกรรมวิคตอเรีย และมานิยมกันมากในคริสต์ทศวรรษ 1870 
การใช้หน้าต่างดังกล่าวทำให้มีความรู้สึกว่าห้องกว้างใหญ่ขึ้น และ ช่วยให้มีแสงส่องเข้ามาในห้องได้มากขึ้น และ ให้มุมมองภายนอกอาคารที่กว้างขึ้นกว่าหน้าต่างที่ราบกับผนังตามปกติ

**อ้างอิง**

**ดูเพิ่ม **
 สถาปัตยกรรมวิคตอเรีย - หน้าต่างมุข 

**แหล่งข้อมูลอื่น**
หมวดหมู่:หน้าต่าง
หมวดหมู่:ส่วนประกอบของสิ่งก่อสร้าง
แม่แบบ:Current sport-related/doc

==Guidelines**
Do not subst.- Note that every article on Wikipedia has a  General disclaimer indicating that the article contents may not be accurate. As such, this template is redundant. - This template is for articles which involve an article about an evolving current sports-related event which is either changing rapidly or about which understanding is rapidly evolving. This is an advisory to readers that the article may be incomplete and subject to change.- As an advisory to editors, it may also be used in those occasions that many editors (perhaps a hundred or more) edit an article on the same day.- It is not intended to be used to mark an article that merely has recent news articles about the topic; if it were, thousands of articles would have this template.- Generally it is expected that this template and its closely related templates will appear on an article for perhaps a day or two, occasionally several days.- If you desire that an article be noticed as a topic about or related to a significant current event, see Wikipedia:How the Current events page works.

**การใช้งาน**
This template contains 4 optional image parameters:
*mini, if set "mini=1", creates a smaller version of the template.
*sport, automatically switches the image to be more specific to replace the football (soccer ball) image. Currently supports: American football, Australian rules football, basketball, baseball, cricket, cycling, golf, hockey, motorsports, Olympics, rugby, tennis, volleyball, boxing, curling, squash, swimming, athletics, lacrosse
*image, which can switch to an alternate image that is not supported.
*event, which can change the event to something other than the default sports-related event text.

**รูปภาพใช้งาน**
Image:Soccerball current event.svg|รูปเริ่มต้น
Image:AmericanFootball current event.svg|อเมริกันฟุตบอล
File:Basketball current event.svg|บาสเก็ตบอล
File:AFL current event.svg|Australian rules football
File:Baseball current event.svg|เบสบอล
File:Cricket current event.svg|Cricket
Image:Cycling current event.svg|จักรยาน
File:Golf current event.svg|กอล์ฟ
File:Hockey current event.svg|Hockey
Image:Motorsport current event.svg|Motorsports
Image:Olympics current event.svg|โอลิมปิก
Image:Rugby current event.svg|รักบี้
Image:Tennisball current event.svg|เทนนิส
File:Volleyball current event.svg|วอลเลย์บอล
File:Squash current event.svg|Squash
File:Curling current event.svg|Curling
File:Boxing current event.svg|มวย
File:Swimming current event.svg|ว่ายน้ำ
File:Athletics current event.svg|กรีฑา
File:Lacrosse current event.svg|Lacrosse

**Examples**
----
----
*An optional second link provision () can be used to link from a generic page (New England Patriots TEAM) to last year and this year's articles as follows by defining the lead-in text parameter  and  (which is always nested in square-brackets:

**See also**
Template:Current sport
*Template:Current-related
หาด

ไฟล์:Steilküste bei Ahrenshoop.jpg|thumb|300px|Pomerania Beach (Darss)
ชายหาดในอังกฤษ
หาด หรือ ชายหาด คือที่ลาดลงไปในน้ำหรือบริเวณที่ตื้นเขินเป็นเนินอยู่กลางน้ำ โดยมากเป็นเนินทราย มักมีการเปลี่ยนแปลงรูปร่างอยู่เสมอ (transient feature) จึงเป็นสภาพแวดล้อมที่มีการเปลี่ยนแปลงอยู่เสมอ (dynamic environment)- ฤดูร้อน หาดจะประกอบด้วยทรายเป็นส่วนใหญ่ มีความลาดชันน้อย- ฤดูหนาว หาดประกอบด้วยหาดกรวด (shingle beach) มีความลาดชันสูง
หาดทั่ว ๆ ไป ส่วนใหญ่มักมีรูปร่างคล้ายพระจันทร์ครึ่งเสี้ยว

**อ้างอิง**

**ดูเพิ่ม**
 ชายฝั่ง

หมวดหมู่:ธรณีสัณฐานธารน้ำ
หมวดหมู่:ธรณีสัณฐานชายฝั่งและมหาสมุทร
หมวดหมู่:คำศัพท์สมุทรศาสตร์
แม่แบบ:กล่องข้อมูล ฟุตบอลทีมชาติ/doc

=== การใช้งาน**

**ดูเพิ่มเติม**
National football team
en:Template:Infobox National football team
ka:თარგი:ეროვნული საფეხბურთო ნაკრები
mk:Шаблон:Фудбалска репрезентација
ms:Templat:Infobox National football team
pt:Predefinição:Info/Selecção
ro:Format:Cutie echipă naţională
zh:Template:Infobox National football team
แนช (สตรีทไฟท์เตอร์)

แนช (ナッシュ; Nash) หรือ ชาร์ลี (Charlie) เป็นตัวละครจากเกมสตรีทไฟท์เตอร์ เป็นตัวละครที่สามารถเลือกมาต่อสู้ได้ครั้งแรกในเกมสตรีทไฟท์เตอร์ซีโร่ภาคแรก และมีเรื่องราวที่กล่าวถึงอดีตที่เกี่ยวของกับตัวเขาในสตรีทไฟท์เตอร์ II แนชเป็นนายทหารอากาศชาวสหรัฐ เขามีจุดมุ่งหมายที่จะโค่นองค์กรชาโดลู มีบทบาทสำคัญในภาคซีโร่ และภาคเกมต่อสู้ข้ามฝั่ง ที่ต้องทำศึกกับตัวละครจากมาร์เวลคอมิกส์อยู่หลายภาค
แนช มีท่าไม้ตาย คือ โซนิคบูม และ ซัมเมอร์ซอลท์คิก และมีซูเปอร์คอมโบ คือ โซนิคเบรก

**ประวัติตามท้องเรื่อง**
สตรีทไฟท์เตอร์ II
แนชได้รับการอ้างถึงครั้งแรกในสตรีทไฟท์เตอร์ II ซึ่งเป็นเพื่อนร่วมศึกของไกล์ แนชได้สละชีวิตตนเองเพื่อเข้าต่อสู้กับเวก้า แต่ไม่ประสบความสำเร็จ เขาได้ถูกเวก้าสังหารลงอย่างเหี้ยมโหด ส่งผลให้ไกล์ ซึ่งเป็นเพื่อนรักเกิดความแค้น จึงเข้าร่วมการแข่งขันเวิลด์ทัวร์นาเมนท์โดยมีวัตถุประสงค์ที่จะกำจัดเวก้าลงในเวลาต่อมา และในซูเปอร์สตรีทไฟท์เตอร์ II X ได้มีฉากที่ไกล์มาเยี่ยมหลุมฝังศพของแนชด้วยเช่นกัน
สตรีทไฟท์เตอร์ ซีโร่
แนชได้เป็นตัวละครที่สามารถนำมาต่อสู้ได้ในเกมสตรีทไฟท์เตอร์ ซีโร่ ซึ่งเป็นเหตุการณ์ก่อนที่สตรีทไฟท์เตอร์ II จะอุบัติขึ้น ในโครงเรื่องของภาคซีโร่นี้ แนชได้เป็นแชมเปี้ยนศิลปะป้องกันตัวของสหรัฐอเมริกามาสองปีซ้อน ซึ่งมีการบันทึกสถิติโดยเคน และแนชยังเป็นผู้สอนเทคนิคการต่อสู้บางส่วนให้กับไกล์ ในภายหลัง แนชได้รับมอบหมายในการตามล่าเวก้ารวมทั้งเปิดโปงความลับขององค์กรชาโดลูให้แก่กองทัพสหรัฐ ในฉากจบของเขา เมื่อทำการกำจัดเวก้าลงแล้ว เขาก็ไม่คาดคิดมาก่อนเลยว่าเวก้าจะสามารถฟื้นขึ้นมาทำร้ายเขาได้อีกครั้ง

**การตอบรับ**
ตัวละครดังกล่าวได้รับการตอบรับในเกณฑ์ที่ดีจากนักวิจารณ์และแฟน ๆ ของซีรีส์ ใน ค.ศ. 2008 ดี.เอฟ.สมิธ แห่งเว็บไซต์ไอจีเอ็นได้จัดให้แนชอยู่ในอันดับ 16 ของตัวละครยอดนิยมอันดับต้นในสตรีทไฟท์เตอร์ และตัวละครนี้ยังได้รับการจัดให้อยู่ในอันดับที่ 26 ของตัวละครยอดนิยมอันดับต้นของสตรีทไฟท์เตอร์ โดยพอล เฟอร์ฟารี แห่งเว็บไซต์ยูจีโอใน ค.ศ. 2010  ในปีเดียวกันนี้ แชมป์เกมสตรีทไฟท์เตอร์ทวีปยุโรปอย่างไรอัน ฮาร์ต ได้จัดให้แนชเป็นตัวละครสตรีทไฟท์เตอร์ยอดเยี่ยมอันดับสิบ

**ส่วนเกี่ยวข้อง**
ในเกมฉบับภาษาอังกฤษ จะใช้ชื่อว่า ชาร์ลี (Charlie) รวมถึงตัวละครนี้ ได้ปรากฏตัวในภาพยนตร์ฮอลลีวูดเรื่อง สตรีทไฟท์เตอร์ภาคเดอะเลเจนท์ออฟชุนลี โดยใช้ชื่อว่า ชาร์ลี แนช (นำแสดงโดย คริส ไคลน์) และเนื้อเรื่องกำหนดว่ามีแฟนสาวเป็นชาวไทยซึ่งมีชื่อว่า มายา ซึ่งมีบทบาทอยู่ในเนื้อเรื่องหลายตอน

**อ้างอิง**

**แหล่งข้อมูลอื่น**
  ข้อมูลเกี่ยวกับ "แนช" -  Official English Website
หมวดหมู่:ตัวละครจากเกมสตรีทไฟท์เตอร์
หมวดหมู่:ตัวละครชาวอเมริกันในวิดีโอเกม
หมวดหมู่:ตัวละครชายในวิดีโอเกม
หมวดหมู่:ตัวละครในบันเทิงคดีที่มีความผิดปกติที่เกิดหลังความเครียดที่สะเทือนใจ
คาวเบล

คาวเบล
คาวเบล (Cowbell) เป็นเครื่องดนตรีประเภทเครื่องกระทบ พัฒนามาจากกระดิ่งผูกคอวัว (Cow bell) ที่ใช้ผูกคอวัวเพื่อส่งเสียงให้คนเลี้ยงรู้ตำแหน่ง
คาวเบลใช้ตีด้วยไม้กลอง นิยมใช้เล่นกับดนตรีซัลซา ที่เป็นที่นิยมเล่นประกอบการลีลาศแถบละตินอเมริกา และยังใช้เป็นอุปกรณ์ส่วนหนึ่งของกลองชุดอีกด้วย
หมวดหมู่:เครื่องเพอร์คัชชัน
บาโรกแบบอังกฤษ

ไฟล์:Greenwich Hospital from Thames.jpg|thumb|260px|โรงพยาบาลกรีนิช, ลอนดอนออกแบบโดยเซอร์คริสโตเฟอร์ เร็น, ค.ศ. 1694
สถาปัตยกรรมบาโรกอังกฤษ (English Baroque) เป็นคำที่ใช้กันอย่างหลวมๆ ที่อาจจะหมายถึงวิวัฒนาการของสถาปัตยกรรมอังกฤษที่เกิดขึ้นพร้อมกับการวิวัฒนาการของสถาปัตยกรรมบาโรกบนแผ่นดินใหญ่ยุโรประหว่างเพลิงไหม้ครั้งใหญ่ในลอนดอน ค.ศ. 1666 (1666) และ สนธิสัญญาอูเทร็คท์ที่ลงนามกันในปี ค.ศ. 1713
การวิวัฒนาการของสถาปัตยกรรมบาโรกอย่างแพร่หลายบนแผ่นดินใหญ่ยุโรปในคริสต์ศตวรรษที่ 17 โดยเฉพาะในเยอรมนีและฝรั่งเศส แทบจะไม่มีผลแต่อย่างใดต่ออังกฤษในสมัยการปกครองของรัฐผู้พิทักษ์ และ สมัยฟื้นฟูราชวงศ์ครั้งแรก ในช่วงสิบปีตั้งแต่การเสียชีวิตของอินิโก โจนส์ในปี ค.ศ. 1652 และ การไปเยือนปารีสของคริสโตเฟอร์ เร็นในปี ค.ศ. 1665 อังกฤษก็แทบจะไม่มีสถาปนิกระดับดี ฉะนั้นก็จึงไม่เป็นที่น่าประหลาดใจถึงสาเหตุที่อิทธิพลของสถาปัตยกรรมของแผ่นดินใหญ่ยุโรปที่แทบจะไม่ปรากฏเท่าใดนักในอังกฤษ
ลักษณะสถาปัตยกรรมบาโรกแบบอังกฤษเป็นลักษณะที่อยู่ภายใต้อิทธิพลของคริสโตเฟอร์ เร็น ซึ่งเป็นลักษณะสถาปัตยกรรมที่แตกต่างจากที่ทำกันบนแผ่นดินใหญ่ยุโรป ตรงความแจ่มแจ้งของการออกแบบ และ แนวโน้มที่ออกไปทางสถาปัตยกรรมคลาสสิก หลังจากที่เกิดเพลิงไหม้ครั้งใหญ่ในลอนดอน ในปี ค.ศ. 1666 คริสโตเฟอร์ เร็นก็ได้รับจ้างให้สร้างวัดใหม่ด้วยกันทั้งสิ้น 53 วัดที่ลักษณะบาโรกออกมาในรูปของโครงสร้างที่มีพลัง (dynamic structure ) และมุมมองที่สลับซับซ้อน งานชิ้นสำคัญที่สุดของคริสโตเฟอร์ เร็นคือการสร้างมหาวิหารเซนต์พอล (ค.ศ. 1675-ค.ศ. 1711) ที่มีโดมใหญ่คล้ายกับโดมของวัดขนาดใหญ่ในฝรั่งเศสและอิตาลี ลักษณะสถาปัตยกรรมอันยิ่งใหญ่เป็นการผสานระหว่างสถาปัตยกรรมพาลเลเดียนของอินิโก โจนส์กับสถาปัตยกรรมร่วมสมัยของภาคพื้นยุโรปได้อย่างเหมาะเจาะ
ไฟล์:Seaton Delaval Hall - main block from N.jpg|thumb|right|250px|คฤหาสน์ซีตันเดอลาวาลฮอลล์ โดยเซอร์จอห์น แวนบรูห์, ค.ศ. 1718
แม้ว่าเร็นจะสร้างสิ่งก่อสร้างที่ไม่ใช้สถาปัตยกรรมทางศาสนา แต่คฤหาสน์ชนบท แบบบาโรกที่แท้จริงหลังแรกออกแบบโดยวิลเลียม ทัลแมนที่คฤหาสน์แช็ทสเวิร์ธที่เริ่มสร้างในปี ค.ศ. 1687 ที่มาของลักษณะของสถาปัตยกรรมแบบบาโรกดังว่ามาจากจอห์น แวนบรูห์ และ นิโคลัส ฮอคสมอร์ ซึ่งทั้งสองคนต่างก็มีความสามารถในการสร้างทฤษฎีสถาปัตยกรรมของตนเอง แต่ก็ยังชอบที่จะทำงานไล่ตามหลังกันโดยเฉพาะในการสร้างคาสเซิลฮาวเวิร์ด (ค.ศ. 1699) และ วังเบล็นไฮม์ (ค.ศ. 1705) 
แม้ว่าคฤหาสน์ทั้งสองจะมีลักษณะที่เทอะทะหรือออกไปในเชิงโอ่อ่าตามมุมมองของสถาปัตยกรรมอิตาลี  แต่ลักษณะที่ดูหนาหนักและใหญ่โตจนเกินกว่าควรเป็นสิ่งที่ต้องตาสาธารณชนในอังกฤษ คาสเซิลฮาวเวิร์ดเป็นคฤหาสน์ที่สร้างอย่างวิจิตรโอ่อ่า (flamboyant) ที่ประกอบด้วยหอโดมที่ไม่ต่างไปจากสถาปัตยกรรมที่อาจจะพบในเดรสเดน หรือ มิวนิก แต่วังเบล็นไฮม์เป็นสิ่งก่อสร้างที่ดูหนักแน่นกว่าโดยการใช้หินขนาดใหญ่ ประตูโค้ง และซุ้มทางเข้าที่ใหญ่ที่กลายเป็นสิ่งที่เด่น 
งานชิ้นสุดท้ายของเซอร์จอห์น แวนบรูห์คือคฤหาสน์ซีตันเดอลาวาลฮอลล์ (ค.ศ. 1718) เป็นคฤหาสน์ที่มีขนาดย่อม แต่มีลักษณะทางสถาปัตยกรรมที่เป็นเอกลักษณ์ และรูปทรงการออกแบบที่เด่น แต่จะอย่างไรก็ตามสถาปัตยกรรมบาโรกก็มิได้เป็นสถาปัตยกรรมที่เป็นที่นิยมกันเท่าใดนักในอังกฤษ

**อ้างอิง**
Downes, Kerry. English Baroque Architecture. London, A. Zwemmer, 1966.

**ดูเพิ่ม**
 สถาปัตยกรรมบาโรก
หมวดหมู่:สถาปัตยกรรมตะวันตก
แม่แบบ:S-vac/doc

This template creates a single succession box column to be used with succession boxes.

**Usage**
The format is s-vac|parameter=, where parameter= is replaced by one or more of the parameter names shown in the following table. 
This template allows for exactly ONE "before" field, ONE "after" field, ONE "subline", and ONE "header".
IMPORTANT: All uses must be either preceded (if initial) or followed (if other rows follow) with the 
"Before" fields:
last — Designates the last title-holder; enter the name of the last title-holder after entering this parameter.
unknlast — Designates the last known title-holder; enter the name of the last known title-holder after entering this parameter.
:Note: This parameter should be used under the header: unknown.
"After" fields:
next — Designates the next title-holder; enter the name of the next title-holder after entering this parameter.
unknnext — Designates the the next known title-holder; enter the name of the next known title-holder after entering this parameter.
:Note: This parameter should be used under the header: unknown.
Sublines:
as — Designates a change in title; enter the title of the title-holder after entering this parameter if different than title found in s-ttl.
Header replacements:
reason — Designates the reason(s) for the vacancy; enter a short explanation after entering this parameter, if necessary.
abeyance — Replaces "Vacant" with "In abeyance"
commission — Replaces "Vacant" with "In commission"
recreated — Replaces "Vacant" with "Recreated"
forfeit — Replaces "Vacant" with "Forfeit"
suspended — Replaces "Vacant" with "Suspended"
disclaimed — Replaces "Vacant" with "Disclaimed"
dormant — Replaces "Vacant" with "Dormant"
unknown — Replaces "Vacant" with "Unknown"
This template allows for multiple row-spans using the parameter |rows=| between the template name and the first parameter.

**Example**
From the Charles I of England article:

**See also**
Documentation for creating succession boxes can be found at Template:S-start/doc.
แม่แบบ:S-new/doc

This template creates a single succession box column to be used with succession boxes.

**การใช้งาน**
The format is s-new|parameter, where parameter is replaced by one of the parameter names shown in the following table. The use of a parameter is optional.
Note: Only one parameter can be used in a single line of code.
In addition, the parameter, reason, may be used to designate the reason(s) for the title (or loss); enter a short explanation after entering this parameter, if necessary.
This template allows for multiple row-spans using the parameter |rows=| between the template name and the first parameter.

**ตัวอย่างที่**
From the James Hamilton, 4th Duke of Hamilton article:

**ดูเพิ่มเติม**
Documentation for creating succession boxes can be found at Template:s-start/doc.
ซิตีกรุปเซ็นเตอร์

ซิตีกรุปเซ็นเตอร์ (Citigroup Center) เป็นตึกระฟ้าที่สูงที่สุดแห่งหนึ่งในนครนิวยอร์ก รัฐนิวยอร์ก สหรัฐ ตึกนี้ตั้งอยู่บนถนนสตรีท 53 ระหว่างเล็กซิงตันอเวนู และอเวนู 3 กลางเขตแมนแฮตตัน มีความสูงทั้งหมด 279 เมตร (915 ฟุต) มีจำนวนชั้น 59 ชั้น ตึกแห่งนี้ยังมีลักษณะภูมิทัศน์ที่โดดเด่นและสวยงามสำหรับเมืองนิวยอร์ก ซึ่งมียอดตึกที่มีความชันถึง 45 องศา และยังมีฐานตึกที่มีลักษณะเป็นเสาขนาดใหญ่ค้ำไว้ พื้นที่ภายในตัวตึกส่วนที่เป็นสำนักงานมีทั้งหมด 120,000 ตารางเมตร (1,300,000 ตารางฟุต) สาเหตุที่ก่อสร้างให้ดาดฟ้าตึกเอียงถึง 45 องศานั้น เพื่อใช้ประโยชน์สำหรับการติดตั้งแผงเซลล์แสงอาทิตย์
ฐานของซิตีกรุปเซ็นเตอร์
ซิตีกรุปเซ็นเตอร์ได้รับการออกแบบโดยสถาปนิกชาวอเมริกันชื่อ ฮิวจ์ สทับบินส์ เริ่มก่อสร้างเมื่อ ค.ศ. 1974 (พ.ศ. 2517) และเปิดทำการเมื่อ ค.ศ. 1977 (พ.ศ. 2520) ปัจจุบันเจ้าของตึกแห่งนี้คือบริษัทบอสตันพรอเพอร์ทีส์ และตึกนี้ยังเป็นตึกที่สูงที่สุดในบรรดาตึกที่มีชื่อเกี่ยวข้องกับซิตีกรุปอีกด้วย

**อ้างอิง**
 Dirk Stichweh: New York Skyscrapers. Prestel Publishing, Munich 2009, ISBN 3-7913-4054-9- Horsley, Carter B. The Midtown Book. Found at  The City Review.-  PBS's "Building Big" Series-  A Potentially Disastrous Design Error-  Correct address date=2007-09-15  153 East 53rd Street

**แหล่งข้อมูลอื่น**
  ซิตีกรุปเซ็นเตอร์ จาก Emporis.com-  ซิตีกรุปเซ็นเตอร์ จาก SkycraperPage.com
หมวดหมู่:ตึกระฟ้าในแมนแฮตตัน
หมวดหมู่:สิ่งก่อสร้างตั้งแต่ พ.ศ. 2520
ราชมงคลเกมส์ ครั้งที่ 27

กีฬามหาวิทยาลัยเทคโนโลยีราชมงคลแห่งประเทศไทย  ครั้งที่ 27 (ราชมงคลตะวันออกเกมส์) เป็นการแข่งขันกีฬาระหว่างนักศึกษามหาวิทยาลัยเทคโนโลยีราชมงคลทั้ง 9 แห่งทั่วประเทศไทย จัดขึ้นในระหว่างวันที่ 29 มกราคม - 5 กุมภาพันธ์ พ.ศ. 2554 ณ มหาวิทยาลัยเทคโนโลยีราชมงคลตะวันออก จังหวัดชลบุรี และสนามกีฬาสถาบันพลศึกษา วิทยาเขตชลบุรี

**ชนิดกีฬา**
ในการแข่งขันกีฬาราชมงคลตะวันออกเกมส์ กำหนดจัดการแข่งขันกีฬา 13 ชนิด ได้แก่ ฟุตบอล ฟุตซอล วอลเลย์บอล บาสเกตบอล เซปักตะกร้อ แบดมินตัน เทนนิส เทเบิลเทนนิส เปตอง ว่ายน้ำ วอลเลย์บอลชายหาด กรีฑา และลีลาศ 

**สัญลักษณ์ประจำการแข่งขัน**
สัตว์นำโชค "น้ำหนึ่ง" "น้ำใจ"

**ตราสัญลักษณ์**
สัญลักษณ์ประจำการแข่งขัน มีส่วนประกอบ 4 ส่วน ได้แก่
#ตัวเลขเก้าไทย (๙) แสดงถึง ความสามัคคีเป็นน้ำหนึ่งใจเดียวกัน ของนักกีฬามหาวิทยาลัยเทคโนโลยีราชมงคลทั้งเก้าแห่ง
#คลื่นสีน้ำเงิน สื่อถึง สีประจำพระองค์ พระบาทสมเด็จพระมหาภูมิพลอดุลยเดชมหาราช บรมนาถบพิตร ที่ทรงพระกรุณาธิคุณ โปรดเกล้าฯ พระราชทานนาม "ราชมงคล" และคลื่น 4 ลูกคลื่น หมายถึง วิทยาเขตทั้ง 4 ของมหาวิทยาลัยเทคโนโลยีราชมงคลตะวันออก ประกอบด้วย วิทยาเขตบางพระ วิทยาเขตจันทบุรี วิทยาเขตจักรพงษภูวนารถ และวิทยาเขตอุเทนถวาย
#คลื่นสีน้ำเงินเทอร์ควอยส์ 3 คลื่น คือ 3 จังหวัด อันเป็นที่ตั้งของวิทยาเขตต่าง ๆ ของมหาวิทยาลัยเทคโนโลยีราชมงคลตะวันออก ได้แก่ จังหวัดชลบุรี จังหวัดจันทบุรี และกรุงเทพมหานคร เมื่อรวมกันทั้งหมด 7 คลื่น ความหมายว่าในปีของการจัดการแข่งขัน เป็นปีแห่งการเฉลิมฉลองพระชนมายุครบ 7 รอบ 84 พรรษา ของพระบาทสมเด็จพระเจ้าอยู่หัว
#ตัวอักษรคำว่า "ตะวันออกเกมส์" เป็นตัวอักษรที่ประดิษฐ์ขึ้น โดยนำคลื่นน้ำมาเป็นองค์ประกอบหลักในการประดิษฐ์ สื่อถึงท้องทะเลอันกว้างไกลซึ่งเป็นเอกลักษณ์ของภาคตะวันออก ที่อุดมสมบูรณ์ไปด้วยทรัพยากรธรรมชาติ

**สัตว์นำโชค**
ปลาการ์ตูน พันธุ์ส้มขาว เพศผู้ ชื่อ "น้ำหนึ่ง" และปลาการ์ตูน พันธุ์มะเขือเทศ เพศเมีย ชื่อ "น้ำใจ" เป็นปลาที่มีสีสันสวยงาม น่ารัก โดยธรรมชาติปลาการ์ตูนจะอยู่ร่วมกับดอกไม้ทะเล ที่ถึงแม้ว่าดอกไม้ทะเลจะมีเข็มพิษแต่กลับไม่ทำอันตรายต่อปลาการ์ตูน ทำให้ปลาการ์ตูนอาศัยอยู่ได้อย่างปลอดภัย เปรียบเสมือนว่า การอยู่ร่วมกัน ทำกิจกรรมร่วมกันของนักศึกษาที่ไม่ว่าจะมาจากต่างภูมิภาค ต่างถิ่น ต่างครอบครัว ต่างวัฒนธรรมแต่ก็สามารถจะใช้ชีวิตร่วมกัน แบ่งปัน รู้รัก รู้อภัย มีความเป็นมิตรผูกพันซึ่งกันและกันได้เป็นอย่างดี

**สนามแข่งขัน**
การแข่งขันกีฬามหาวิทยาลัยเทคโนโลยีราชมงคลแห่งประเทศไทย ครั้งที่ 27 ใช้สนามแข่งขันทั้งสิ้น 3 แห่ง ได้แก่
#สนามกีฬามหาวิทยาลัยเทคโนโลยีราชมงคลตะวันออก
#สนามกีฬาสถาบันการพลศึกษา จังหวัดชลบุรี
#สนามกีฬามหาวิทยาลัยบูรพา

**สรุปเหรียญการแข่งขัน**
สรุปผลการแข่งขัน

**อ้างอิง**

**ดูเพิ่ม**
 กีฬามหาวิทยาลัยเทคโนโลยีราชมงคลแห่งประเทศไทย

**แหล่งข้อมูลอื่น**
  ตะวันออกเกมส์ date=2011-01-20 
27
หมวดหมู่:มหาวิทยาลัยเทคโนโลยีราชมงคลตะวันออก
หมวดหมู่:ประเทศไทยในปี พ.ศ. 2554
แคลเซโดนี

แคลเซโดนี (Chalcedony) เป็นแร่รัตนชาติซึ่งจัดอยู่ในประเภท ควอตซ์ มีลักษณะเป็นผลึกรวมซ่อนรูป (Cryptocrystalline) ของซิลิกา มีความวาวแบบแก้วและแบบยางสน มีหลากหลายสี แต่ที่พบมากที่สุดคือ สีขาว-เทา สีเทาน้ำเงิน หรือสีน้ำตาลจนถึงดำ

**ประเภทของแคลเซโดนี**
แคลเซโดนีเกิดได้หลากหลายประเภท แร่รัตนชาติหลาย ๆ ตัวนั้นจริง ๆ แล้วจัดว่าเป็นแคลเซโดนีประเภทหนึ่งเช่นกัน ซึ่งมีหลากหลายตัว ดังนี้
อะเกต
อะเกต หรือ หินโมรา (Agate) จัดเป็นประเภทหนึ่งของแคลเซโดนี มีหลากหลายสี รูปร่างหลากหลาย เช่นคล้ายวงปีของต้นไม้ มีลายเป็นชั้น ๆ และมักโค้งเป็นระลอกคลื่น อะเกตที่มีลักษณะเป็นโครงสร้างแบบเส้นใย (fibrous structure) ซึ่งลักษณะโครงสร้างแบบนี้ทำให้เกิดการเล่นแสง และมีสีเหลือบได้ และมีความแข็งสูง คงทนต่อการสึกหรอ
ออนิกซ์
ออนิกซ์ (Onyx) เป็นแร่รัตนชาติอีกประเภทหนึ่งของแคลซิโดนีมีสีน้ำตาลหรือสีดำ มักมีแถบสีขาวสลับกับสีเข้ม นอกจากนี้โอนิกซ์มีชื่อเรียกอื่น ๆ อีกด้วย ได้แก่ Chalcedonyx และ Sardonyx
แจสเปอร์
แจสเปอร์ (Jasper) มีลักษณะขุ่นและมักมีสีแดง น้ำตาล หรือเหลือง ซึ่งเป็นผลมาจากเหล็ก (iron oxides)
คริสโซเพรส
คริสโซเพรส (Chrysoprase) เป็นแคลเซโดนีที่มีสีเขียวโดยเป็นผลมากจากนิกเกิล (nickel oxides) สีปกติแล้วเป็นสีเขียวอ่อน จนถึงเขียวเข้ม สีเขียวเข้มของคริสโซเพรสบางทีจะเรียกว่า เพรส (Prase) ได้เช่นกัน
คาร์นิเลียน
คาร์นิเลียน (Carnelian) เป็นแคลเซโดนีสีแดงอมส้ม จนถึงแดงอมน้ำตาล ซึ่งเกิดจากเหล็ก (iron oxide) มีลักษณะคล้าย ๆ กับซาร์ด แต่ซาร์ดจะแข็งและมีสีเข้มกว่า 
ซาร์ด
ซาร์ด (Sard) เป็นแคลเซโดนีที่มีในโทนเดียวกับคาร์นิเลียน แต่จะมีสีเข้มและเป็นสีน้ำตาลมากกว่าสีแดง
มอสอะเกต
มอสอะเกต หรือ tree agate หรือ mocha stone (Moss agate) จะมีลักษณะของมลทินที่เป็นเส้นใยสีเขียว สีดำ สีน้ำตาลคล้ายกับต้นมอสหรือตะไคร่น้ำ โดยสีที่เกิดขึ้นมาจากการมีมลทินเนื่องมาจากโลหะ เช่น โครเมี่ยม หรือเหล็ก วาเลนซ์อิเล็กตรอนที่ต่างกันไปก็จะให้สีที่ต่างกันออกไป
ฮีลิโอโทรป
ฮีลิโอโทรป หรือ หินเลือด (Heliotrope หรือ bloodstone) เป็นแคลเซโดนีสีเขียวทึบแสง มีมลทินสีแดง หรือสีน้ำตาลของแจสเปอร์อยู่ประปราย บางครั้งมลทินที่พบจะเป็นสีเหลืองจะเรียกว่า พลาสม่า (plasma)
อะเวนจูรีน
อะเวนจูรีน (Aventurine) เป็นหินแปรที่ประกอบด้วยแร่ควอตซ์เป็นส่วนใหญ่ที่มีมิลทินของแร่ไมก้าสีเขียว (Fuchsite mica) ผังอยู่อย่างไม่เป็นระเบียบทำให้เกิดการสะท้อนแสงเป็นประกายระยิบระยับเมื่อขยับไปมาเล่นกับแสง มีหลากหลายสี อะเวนจูรีนมีหลากหลายสี แต่สีที่นิยมใช้กันคือสีเขียว
หมวดหมู่:แร่
เซบาสเตียโน แซร์ลิโอ

เซบาสเตียโน แซร์ลิโอ (Sebastiano Serlio,  ออกเสียง) (6 กันยายน ค.ศ. 1475 - ราว ค.ศ. 1554) เป็นสถาปนิกของยุคแมนเนอริสม์ชาวอิตาลีของคริสต์ศตวรรษที่ 16 งานชิ้นสำคัญของชาญเซบาสเตียโน แซร์ลิโอก็ได้แก่การเป็นผู้นำทีมงานอิตาลีในการสร้างพระราชวังฟงแตนโบลในฝรั่งเศส แซร์ลิโอมีส่วนในการวางรากฐานของลำดับสถาปัตยกรรมคลาสสิกในศาสตรนิพนธ์ “I sette libri dell'architettura” หรือ “Tutte l'opere d'architettura et prospettiva” 

**ประวัติ**
เซบาสเตียโน แซร์ลิโอผู้เกิดเมื่อวันที่ 6 กันยายน ค.ศ. 1475 ที่เมืองโบโลนยา, ประเทศอิตาลี เดินทางไปยังกรุงโรมในปี ค.ศ. 1514 ไปทำงานในห้องงานสถาปัตยกรรมของบันดาสซาเร เปรุซซิจนกระทั่งการตีกรุงโรมแตก (ค.ศ. 1527) ซึ่งทำให้งาสถาปัตยกรรมต่างๆ ต้องมาหยุดชะงักลง  แซร์ลิโอก็เช่นเดียวกับเปรุซซิที่เริ่มงานอาชีพโดยการเป็นจิตรกรมาก่อน ตั้งแต่ปี ค.ศ. 1527 แซร์ลิโอก็ไปตั้งถิ่นฐานอยู่ที่เวนิสจนกระทั่งต้นคริสต์ทศวรรษ1540 แต่ก็ไม่มีผลงานอะไรที่ดีเด่นที่เวนิส
งานศาสตรนิพนธ์เล่มแรกปรากฏในเวนิสในปี ค.ศ. 1537 ชื่อ “Regole generali d'architettura”  (กฎเกณฑ์ทั่วไปของสถาปัตยกรรม) หรือที่รู้จักกันว่าเป็นหนังสือเล่มที่สี่ของแซร์ลิโอแม้ว่าจะเป็นเล่มแรกที่ได้รับการตีพิมพ์ เพราะเป็นหนังสือเล่มที่สี่ของศาสตรนิพนธ์ที่แซร์ลิโอตั้งใจจะทำด้วยกันทั้งหมดเจ็ดเล่ม แต่ก็ไม่ได้เขียนเสร็จ แบบจำลองด้านหน้าของคริสต์ศาสนสถานของแซร์ลิโอเป็นงานที่ออกแบบให้เป็นแบบคลาสสิกที่ใช้สร้างเป็นด้านหน้าของสิ่งก่อสร้างที่มีเพดานทางเดินกลางสูงขนาบด้วยช่องทางเดินกลางที่ต่ำกว่า ซึ่งเป็นด้านหน้าของสิ่งก่อสร้างที่เป็นสถาปัตยกรรมแบบกอธิค ที่ใช้ในการสร้างเป็นครั้งแรกที่บาซิลิกาซานตามาเรียโนเวลลาโดยลีออน บาตติสตา อัลเบอร์ติราวปี ค.ศ. 1458
งานเขียนของแซร์ลิโอสร้างความสนใจให้แก่พระเจ้าฟรองซัวส์ที่ 1 จนพระองค์ทรงเรียกตัวให้มายังฝรั่งเศส โดยเป็นผู้ให้คำแนะนำเกี่ยวกับการสร้างและการตกแต่งพระราชวังฟงแตนโบล ที่พระเจ้าฟรองซัวส์ทรงรวบรวมทีมงานช่างฝีมือและช่างออกแบบมาจากอิตาลีจำนวนหลายคน นอกจากงานหลวงแล้ว แซร์ลิโอก็ยังรับงานจ้างอื่นๆ ด้วยแต่ที่ยังคงเหลืออยู่ให้เห็นคือชาโตอองซี-เลอ-ฟรองซ์ที่สร้างราวปี ค.ศ. 1546 ในเบอร์กันดี
แซร์ลิโอเสียชีวิตราวปี ค.ศ. 1554 หลังจากที่ใช้ชีวิตในปีสุดท้ายที่ลิยงในฝรั่งเศส

พิพิธภัณฑ์เบรรา, มิลาน
งานสำคัญของแซร์ลิโอที่ไว้เป็นอนุสรณ์ก็ยังคงเป็นงานศาสตรนิพนธ์เกี่ยวกับสถาปัตยกรรม แซร์ลิโอเป็นผู้ริเริ่มการใช้ภาพที่มีคุณภาพสูงในการประกอบคำอธิบาย ศาสตรนิพนธ์ห้าเล่มได้รับการพิมพ์เป็นช่วงๆ มาตั้งแต่ปี ค.ศ. 1537 แซร์ลิโอมาเขียนเพิ่มอีกเล่มหนึ่งนอกไปจากที่วางแผนไว้แต่เดิม ที่มาได้รับการตีพิมพ์ที่ลิยงในปี ค.ศ. 1551 และอีกเล่มหนึ่งหลังจากที่เสียชีวิตไปแล้ว  

**อ้างอิง**
Sebastiano Serlio, Sebastiano Serlio on Architecture, edited by Vaughan Hart and Peter Hicks, Yale University 1996-2001. ( ISBN 0300085036 date=2009-08-01 )

**ดูเพิ่ม **
 แมนเนอริสม์

**แหล่งข้อมูลอื่น**
  Life and Work of Sebastiano Serlio-  Palladio's Literary Predecessors date=2018-12-17 - Château de Fontainebleau  date=2006-06-17  (in English)
Treatises on line: http://architectura.cesr.univ-tours.fr/Traite/Auteur/Serlio.asp?param=en date=2011-08-11 
หมวดหมู่:บุคคลที่เกิดในปี พ.ศ. 2018
หมวดหมู่:สถาปนิกชาวอิตาลี
หมวดหมู่:สถาปนิกในคริสต์ศตวรรษที่ 16 
หมวดหมู่:สถาปนิกเรอแนซ็องส์
หมวดหมู่:บุคคลจากโบโลญญา
คุณครูครับ

"คุณครูครับ" เป็นเพลงที่ขับร้องโดยจุฑาภัทร เหล่าธรรมทัศน์ หรือน้องพลับ แต่งเนื้อร้องและทำนองโดยจักราวุธ แสวงผล (ใช้นามปากกา ID 507) เรียบเรียงโดย SEVENDOGS (วารุศ รินทรานุกูล) เป็นเพลงที่บรรจุอยู่ในอัลบั้ม พลับ (พ.ศ. 2545) เป็นเพลงสุดท้ายที่อัดในอัลบั้ม มีเนื้อหาเกี่ยวกับเด็กนักเรียนคนหนึ่งที่กำลังจะสารภาพครูว่าทำแจกันแตก แต่เล่าเรื่องในลักษณะแบบป่าล้อมเมือง ค่อย ๆ หว่านล้อมชักแม่น้ำทั้งห้า ก่อนจะเข้าประเด็นในที่สุด มิวสิกวิดีโอเพลงนี้มีเนื้อเรื่องตรงกับเนื้อเพลง คนที่รับบทบาทครูในมิวสิกวิดีโอคือ เยาวลักษณ์ ไตรสุรัตน์ มิสไทยแลนด์ยูนิเวิร์ส ประจำปี 2546
เพลงนี้ถูกนำมาทำใหม่ในเวอร์ชันภาษาลาว โดยกลุ่มดนตรีสัญชาติลาวที่มีสมาชิก 6 คนที่ชื่อวง เซลล์ โดยใช้ชื่อเพลงว่า "สาวครูเอ้ย" ซึ่งบรรจุอยู่ในอัลบั้ม แซว และ Sanamluang Connects

**อ้างอิง**
หมวดหมู่:ซิงเกิลในปี พ.ศ. 2545
หมวดหมู่:ซิงเกิลเปิดตัว
ไฮเดิร์น

ไฮเดิร์น (ハイデルン; Heidern) เป็นตัวละครจากเกมเดอะคิงออฟไฟท์เตอร์ส โดยปกติจะอยู่ในสังกัดทีมอิคาริ โดยมี คลาร์ค และราล์ฟ เป็นสมาชิกในทีม นอกจากนี้ ไฮเดิร์นยังมีบุตรสาวบุญธรรมชื่อ เลโอนา ซึ่งเข้ามีบทบาทของเกมในภายหลัง

**ประวัติตามท้องเรื่อง**
แปดปีก่อนการแข่งขันเดอะคิงออฟไฟท์เตอร์ส '94 จะเริ่มขึ้น ไฮเดิร์นในวัย 34 ปีเพิ่งได้รับการเลื่อนตำแหน่งจากความดีความชอบด้านการใช้ศิลปะการต่อสู้และทางกลยุทธ์ โดยการจัดงานครั้งนี้จัดขึ้นที่ฐานในประเทศบราซิล ที่มีภรรยาและบุตรสาวเข้าร่วมในพิธีครั้งนี้ด้วย ต่อมา โอเมกา รูกัลสามารถจับตำแหน่งของไฮเดิร์น รูกัลได้ทำการถล่มฐานรวมทั้งสังหารหน่วยบริการลับไปห้าสิบรายที่เข้าขัดขวาง ในขณะที่ไฮเดิร์นรีบกลับจากการปฏิบัติหน้าที่ รูกัลก็เสียดวงตาข้างขวา เขาจึงคิดว่าจะทำการสังหารภรรยาและเด็กแทน ด้วยศักดิ์ศรีของไฮเดิร์น เขาจึงพัฒนารูปแบบการต่อสู้ของตนเอง รวมไปจนถึงระดมทหารรับจ้างซึ่งมีชื่อว่าอิคาริ วอริเออร์ส ตั้งแต่นั้นเป็นต้นมา ไฮเดิร์นได้ตามล่ารูกัลเพื่อล้างแค้นให้กับคนรักที่เสียชีวิตไป
ก่อนการแข่งขันเดอะคิงออฟไฟท์เตอร์ส เขาได้พบกับเลโอนาซึ่งเป็นเด็กหญิงผู้รอดชีวิตคนสุดท้ายของหมู่บ้านที่ถูกทำลาย ไฮเดิร์นรับเธอมาอยู่ในอุปการะ แรกเริ่มเดิมทีเขาห้ามเธอในการฝึกฝนอบรมวิชาใด ๆ เนื่องจากเข้าใจว่าเธอชอบในเรื่องของความอ่อนโยน จึงปฏิเสธที่จะมอบตำแหน่งใด ๆ แก่เธอ เพราะต้องการปกป้องเธอไม่ให้ได้รับอันตรายจากสนามรบ
ท่าไม้ตายของไฮเดิร์น ได้แก่ สแลชชิงแฮนด์, คัทติงออรา, คัทติงโปรเจกต์ไทล์ และแอบซอร์บไลฟ์ ส่วนงานอดิเรกของเขา คือการสะสมโครงเหล็ก และตกปลา

**การปรากฏตัวในสื่ออื่น**
ไฮเดิร์น เป็นตัวละครที่ปรากฏตัวครั้งแรกในเกม อิคาริ วอริเออร์ส (Ikari Warriors) ซึ่งเป็นเกมตู้ ให้บริการช่วงปี ค.ศ. 1986 โดยบริษัท SNK

**การตอบรับ**

**อ้างอิง**
 นิตยสารเกมแม็คออนไลน์ (สนพ.อนิเมทกรุ๊ป)- นิตยสารเมก้า (สนพ.วิบูลย์กิจ)

**แหล่งข้อมูลอื่น**
  ข้อมูลที่เกี่ยวข้องกับ "ไฮเดิร์น" -  The King of Fighters 10th Anniversary Official Website
หมวดหมู่:ตัวละครเกม
หมวดหมู่:ตัวละครจากเดอะคิงออฟไฟเทอส์
อาสนวิหารเวียน

อาสนวิหารเวียน (Cathédrale de Vienne) หรือชื่อทางการคือ อาสนวิหารนักบุญมอริซแห่งเวียน (Cathédrale Saint-Maurice de Vienne) ปัจจุบันเป็นโบสถ์โรมันคาทอลิก ในอดีตเคยมีฐานะเป็นอาสนวิหาร ที่ตั้งอยู่ที่เมืองเวียน ในจังหวัดอีแซร์ ประเทศฝรั่งเศส อาสนวิหารเวียนเป็นอาสนวิหารที่อุทิศแด่นักบุญมอริซ 
เดิมอาสนวิหารเป็นที่ทำการของบิชอปของมุขมณฑลเวียน และต่อมาของอัครมุขมณฑลเวียน และภายหลังถูกยุบไปตามข้อตกลง ค.ศ. 1801 ระหว่างจักรพรรดินโปเลียนกับสมเด็จพระสันตะปาปาปิอุสที่ 7 โดยไปเพิ่มตำแหน่งของบิชอปแห่งลียงให้เป็นบิชอปแห่งลียง-เวียน (ค.ศ. 1822–2006) และตั้งแต่ปี ค.ศ. 2006 ก็ย้ายไปขึ้นกับบิชอปแห่งเกรอนอบล์ ผู้กลายเป็นบิชอปแห่งเกรอนอบล์-เวียน
อาสนวิหารเป็นแบบสถาปัตยกรรมกอทิกที่สร้างต่อเนื่องกันมาเป็นเวลานานตั้งแต่ ค.ศ. 1052 มาจนกระทั่งถึง  ค.ศ. 1533 อาสนวิหารมีลักษณะเป็นบาซิลิกาที่มีทางเดินสามทางและไม่มีมุขหรือแขนกางเขน ตัวอาสนวิหารยาว 315 ฟุต กว้าง 118 ฟุต และสูง 89 ฟุต สิ่งที่เด่นที่สุดคือด้านหน้าที่สูงเด่นขึ้นมาอย่างสง่างามเหนือแม่น้ำโรน แต่ประติมากรรมที่ตกแต่งด้านหน้าได้รับความเสียหายอย่างหนักจากการทำลายโดยชาวโปรเตสแตนต์ในปี ค.ศ. 1562 ในช่วงสงครามศาสนาของฝรั่งเศส
อาสนวิหารเวียนได้รับการขึ้นทะเบียนเป็นอนุสรณ์สถานทางประวัติศาสตร์ เมื่อปี ค.ศ. 1840

**อ้างอิง**

**แหล่งข้อมูลอื่น **

**ระเบียงภาพ**
ไฟล์:Vienne - Catedral - Portada.JPG|หน้าบัน
ไฟล์:Nef3 Cathédrale Vienne.JPG|ทางเดินกลาง
ไฟล์:Nef Cathédrale Vienne.JPG|ทางเดินกลาง
ไฟล์:Maître Autel Cathédrale Vienne.JPG|แท่นบูชา
ไฟล์:Vitrail Cathédrale Vienne.JPG|หน้าต่างประดับกระจกสี
หมวดหมู่:สิ่งก่อสร้างในจังหวัดอีแซร์
หมวดหมู่:อาสนวิหารในประเทศฝรั่งเศส
หมวดหมู่:คริสต์ศาสนสถานแบบกอทิก
หมวดหมู่:สิ่งก่อสร้างในจังหวัดอีแซร์
หมวดหมู่:อนุสรณ์สถานทางประวัติศาสตร์แห่งฝรั่งเศส
หมวดหมู่:สิ่งก่อสร้างในคริสต์ศตวรรษที่ 12
จุฑาภัทร เหล่าธรรมทัศน์

จุฑาภัทร เหล่าธรรมทัศน์ พลับ เกิดเมื่อวันที่ 9 มิถุนายน พ.ศ. 2535 อดีตนักร้องและนักแสดงชาวไทย

**ประวัติ**
จุฑาภัทร เคยเข้าศึกษาในระดับชั้นประถมศึกษาที่โรงเรียน Harrow International School Bangkok และได้เข้าสู่วงการบันเทิงในวัยเด็ก ด้วยการเล่นละครเวทีเรื่อง บัลลังก์เมฆ ของถกลเกียรติ วีรวรรณ ต่อมา ผู้บริหารจีเอ็มเอ็ม แกรมมี่ ให้มาเป็นนักร้องฝึกหัดในสังกัด และออกอัลบั้มเพลงครั้งแรก โดยได้ไปลองเทสต์เสียงที่บริษัท อาราทิสต์ จำกัด แล้วผ่านการทดสอบ จึงได้ออกอัลบั้มเพลง มีผลงานอัลบั้มแรกชุด พลับ (พ.ศ. 2545) มีเพลงดังอย่าง คุณครูครับ นอกจากนั้นในอัลบั้มนี้ยังมีเพลงฮิตในอดีตที่นำมาทำใหม่ โดยปรับเนื้อร้อง ดนตรีให้เหมาะกับเด็กและทำให้สนุกสนาน มีสีสันมากขึ้น เช่น เพลงใครใครก็ไม่รักผม, ก็เลยเล่าสู่กันฟัง, เหนื่อยไหมคนดี, คนไม่สำคัญ, ลูกชิ้นของฉัน และเพลง สงสัยจัง
พอเสร็จจากอัลบั้มชุดแรก ก็ได้มีโอกาสไปเล่นละครเรื่อง หน้าต่างสีชมพู-ประตูสีฟ้า และทำผลงานอัลบั้มชุดที่ 2 มีชื่ออัลบั้มว่า จุฑาภัทร ภาค 2 (พ.ศ. 2546) โดยมีแขกรับเชิญในอัลบั้มอย่าง ไวพจน์ เพชรสุพรรณ มาร่วมร้องในเพลง แหล่กล่อมหลาน / จิระศักดิ์ ปิ่นสุวรรณ มาร่วมร้องในเพลง Teddy Bear / สีหนุ่ม เชิญยิ้ม มาร่วมร้องในเพลง ลาวดวงเดือน / พี สะเดิด มาร่วมร้องในเพลง เด๊อน้องเด้อ และจิระศักดิ์ ปานพุ่ม มาร่วมร้องในเพลง แมงมุมลาย กับ Oh Yeah!
นอกจากนั้นยังได้รับเป็นพรีเซนเตอร์ให้นมพร่องมันเนย ตราซูเปอร์จิ๋ว รวมถึง โฆษณานมผงช็อกโกแลตยี่ห้อโอวัลตินอีกด้วย 
หลังจากนั้นก็ได้ยุติงานในวงการบันเทิง โดยการย้ายได้ศึกษาต่อต่างประเทศที่สถาบันฟิลลิปส์เอกซ์เซเตอร์ รัฐนิวแฮมป์เชียร์ สหรัฐอเมริกาจนจบชั้นมัธยมปลาย และได้เป็นแขกรับเชิญในรายการตีสิบ ทางช่อง 3 (ออกอากาศเมื่อวันที่ 27 กรกฎาคม 2553) และในปี พ.ศ. 2554 ได้หวนกลับมาจับไมค์อีกครั้งในรอบ 10 ปี กับเพลง "ช่างโชคดีที่โลกนี้มีเธอ" ในอัลบั้ม Love Status ร่วมกับศิลปินอื่นๆอีกมากมาย ก่อนที่จะกลับไปศึกษาต่อในระดับอุดมศึกษาที่สหรัฐอเมริกา และได้จบการศึกษาในสาขาวิชาคณิตศาสตร์ที่มหาวิทยาลัยโคลัมเบีย รัฐนิวยอร์ก ประเทศสหรัฐอเมริกา และเคยทำงานเป็นที่ปรึกษาที่บริษัท The Boston Consulting Group ในเวลาต่อมา จึงเข้าศึกษาต่อในระดับปริญญาโทคณะบริหารจัดการที่มหาวิทยาลัยสแตนฟอร์ด
จุฑาภัทรมีพี่สาว 1 คน คือ จุฑาทัตต เหล่าธรรมทัศน์ (พลัม) สมาชิกสภาผู้แทนราษฎรแบบบัญชีรายชื่อ พรรครวมพลังประชาชาติไทย ) และเขายังเป็นหลานของ ดร.เอนก เหล่าธรรมทัศน์ อดีตรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม

**ผลงาน**

**อัลบั้มเพลง**
 พลับ (พ.ศ. 2545) - จุฑาภัทร ภาค 2 (พ.ศ. 2546)- อัลบั้มรวมศิลปิน Love Status (พ.ศ. 2554)

**ละครโทรทัศน์ / ซิทคอม**

**ละครเวที**
• ละครเวที บัลลังก์เมฆ เดอะมิวสิคัล รับบท ปรก,ปกรณ์ (ตอนเด็ก)

**โฆษณา**
 นมพร่องไขมันเนย ตราซูเปอร์จิ๋ว- โอวัลติน- เจเล่

**พิธีกร**
 English Minute คู่กับ แคลร์ ปัจฉิมานนท์

**อ้างอิง**
หมวดหมู่:สกุลเหล่าธรรมทัศน์
หมวดหมู่:นักร้องชายชาวไทย
หมวดหมู่:นักร้องเด็กชาวไทย
หมวดหมู่:นักแสดงชายชาวไทย
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:นักแสดงเด็กชายชาวไทย
หมวดหมู่:ศิษย์เก่าจากมหาวิทยาลัยโคลัมเบีย
หมวดหมู่:ศิลปินสังกัดแกรมมี่โกลด์
วศิน มีปรีชา

วศิน มีปรีชา ตูมตาม เป็นอดีตนักแสดงเด็กชาวไทย เป็นบุตรของ พลตำรวจโท เอกรัตน์ มีปรีชา และพิราวรรณ ประสพศาสตร์ เริ่มเล่นละครตั้งแต่อายุไม่เต็ม 2 ขวบ มีผลงานการแสดงละคร และภาพยนตร์หลายเรื่อง หลังจากนั้นหายไปจากวงการ เข้าศึกษาระดับมัธยมที่ โรงเรียนสารวิทยา ระดับอุดมศึกษา มหาวิทยาลัยกรุงเทพ สาขาโฆษณา ปัจจุบัน ไปอาศัยอยู่ที่ สหรัฐอเมริกา

**ผลงาน**

**ละครโทรทัศน์**
 2530 แก้วหน้าม้า (ช่อง 7) - 2530 หัวใจสองภาค (ช่อง 7)- 2532 สมการวัย (ช่อง 7) (ทนงศักดิ์ ศุภการ, อรพรรณ พานทอง, ปัญญา นิรันดร์กุล, ดวงดาว จารุจินดา)- 2532 สงครามเงิน (ช่อง 7) - 2533 คุณแม่เพื่อนรัก (ช่อง 7) (อลิษา ขจรไชยกุล, วิชชุดา พินดัม)- 2533 กนกลายโบตั๋น (ช่อง 7)- 2533 แรงรัก (ช่อง 3) (นพพล โกมารชุน, สินจัย เปล่งพานิช, ธัญญา วชิรบรรจง)- 2534 ชลาลัย (ช่อง 5)- 2534 จ่ากองร้อย (ช่อง 3) (ทูน หิรัญทรัพย์, ปวีณา ชารีฟสกุล)- 2534 ไมดาล ยอดอัศวิน (ช่อง 5)- 2535 ชีวิตเปื้อนฝุ่น (ช่อง 7) (ยุทธพิชัย ชาญเลขา, อรพรรณ พานทอง)- 2536 เพื่อนรัก (ช่อง 3)- 2536 แม่พลอยหุง (ช่อง 3)- 2537 3 หนุ่ม 3 มุม (ปีต่อมา) ตอน ศัตรูตัวน้อย - 2538 สุดสายป่าน (ช่อง 7)- 2538 ดาวแต้มดิน (ช่อง 7) (จักรพรรณ์ อาบครบุรี, สุวนันท์ คงยิ่ง, กชกร นิมากรณ์)- 2547 รักแผลงฤทธิ์ (ช่อง 3) รับบท อ้น หรือ สายสิญจน์

**ภาพยนตร์**
 เล่นกับไฟ (2533)- ไอ้คุณผี (2534)- บุญมีไอ้หมาวัด (2534)- เก่งจริงนะตัวแค่เนี้ยะ (2535) - เมียพ่อขอไว้คน (2535)- จะใหญ่จะย่อก็พ่อเรา (2535)- สมศรี 422 อาร์ (2535) - สมศรี 422 R โปรแกรม B ปีนี้ 2 ขวบ (2536) - สมศรี 422 R โปรแกรม D ปีนี้มีน้อง (2538)

**อ้างอิง**
หมวดหมู่:นักแสดงเด็กชายชาวไทย
หมวดหมู่:นักแสดงชายชาวไทย
หมวดหมู่:บุคคลจากโรงเรียนสารวิทยา
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:นักแสดงภาพยนตร์เด็กชายชาวไทย
มิดไนต์ออยล์

มิดไนต์ออยล์ (Midnight Oil) เป็นวงร็อกจากออสเตรเลีย สมาชิกในวงประกอบด้วย ร็อบ เฮิสต์ (มือกลอง) แอนดรูว์ เจมส์ (มือเบส) และ จิม โมกินนี (คีย์บอร์ด/มือกีตาร์) ต่อมามี ปีเตอร์ การ์เร็ตต์ (ร้องนำ) เขาเคยได้เรียนอยู่ที่มหาวิทยาลัยแห่งชาติออสเตรเลียในแคนเบอร์รา แรกเริ่มรวมตัวกันในชื่อวง ฟาร์ม (Farm) ในปี 1972 จนภายหลังได้เปลี่ยนชื่อเป็น มิดไนต์ออยล์ ตั้งแต่ปี 1976

**อัลบั้ม**
 1978: Midnight Oil- 1979: Head Injuries- 1981: Place without a Postcard- 1982: 10, 9, 8, 7, 6, 5, 4, 3, 2, 1- 1984: Red Sails in the Sunset- 1987: Diesel and Dust- 1990: Blue Sky Mining- 1993: Earth and Sun and Moon- 1996: Breathe- 1998: Redneck Wonderland- 2002: Capricornia- 2006: Flat Chat- 2020: The Makarrata Project- 2022: Resist

**อ้างอิง**
หมวดหมู่:กลุ่มดนตรีจากซิดนีย์
หมวดหมู่:กลุ่มดนตรีที่ก่อตั้งในปี พ.ศ. 2519
หมวดหมู่:กลุ่มดนตรีร็อกสัญชาติออสเตรเลีย
เค็นชิโร่

เค็นชิโร่ (translit=Kenshiro) หรือ เคน เป็นพระเอกจากการ์ตูนญี่ปุ่นเรื่อง หมัดเทพเจ้าดาวเหนือ ซึ่งเขียนโดย บุรอนชอน และวาดโดย เท็ตสึโอะ ฮาร่า โดยในหนังสือการ์ตูน และเกมฉบับภาษาญี่ปุ่น เค็นชิโร่มีเสียงร้องและรูปแบบการโจมตีที่ได้แรงดลบันดาลใจมาจาก บรูซ ลี อยู่หลายส่วน และชุดแต่งกายของเค็นชิโร่ได้แรงบัลดาลใจมาจาก แม็กซ์ ร็อคแคตันสกี้ (Max Rockatansky) ซึ่งเป็นตัวละครมาจากในหนังเรื่อง แม้ด แม็กซ์ (Mad Max) 

**ประวัติตามท้องเรื่อง**
เค็นชิโร่ เป็นผู้ใช้หมัดอุดรเทวะ มีรอยแผลเป็นรูปดาวเหนือเจ็ดดวง ซึ่งมีที่มาจากการที่ปะทะกับชิน หมัดอินทรีย์อหังการดาวใต้ และพ่ายแพ้ จนถูกชินทำร้าย และยูเรียเป็นผู้ร้องขอชีวิตให้ชินละเว้นชีวิตของเค็นชิโร่ โดยแลกกับการที่ยูเรียต้องไปอยู่กับชิน การต่อสู้ในครั้งนั้นทำให้เค็นชิโร่ได้รับบาดแผลเจ็ดดาวบริเวณลำตัว และขณะเดียวกันได้สร้างความแค้นให้กับเค็นชิโร่ถึงขีดสุดที่แย่งคู่หมั้นของตนไป เค็นชิโร่มีพี่น้องร่วมสำนักชื่อว่า ราโอ โทคิ จากิ ซึ่งเป็นศิษย์ของริวเคนแห่งสำนักหมัดดาวเหนือเขามีพี่ชายคนเดียวชื่อว่า เฮียว

**อ้างอิง**
 หนังสือการ์ตูน หมัดเทพเจ้าดาวเหนือ (สนพ.วิบูลย์กิจ)-  RankingNews Retrieved 2007-10-28.
หมวดหมู่:ฤทธิ์หมัดดาวเหนือ
หมวดหมู่:ตัวละครการ์ตูนญี่ปุ่น
หมวดหมู่:ตัวละครเด็กกำพร้าในอนิเมะและมังงะ
หมวดหมู่:ตัวละครลูกบุญธรรมในอนิเมะและมังงะ
หมวดหมู่:ตัวละครในบันเทิงคดีที่อิงจากบุคคลจริง
หมวดหมู่:ตัวละครชายในอนิเมะและมังงะ
หมวดหมู่:ตัวละครในอนิเมะและมังงะที่มีพลังเหนือมนุษย์
หมวดหมู่:ตัวละครที่เป็นผู้ทำตัวเป็นศาลเตี้ย
หมวดหมู่:อินเทอร์เน็ตมีม
บันทึกรักของพิมพ์ฉวี

บันทึกรักพิมพ์ฉวี (2505)
บันทึกรักของพิมพ์ฉวี เป็นภาพยนตร์ไทย 16 มม. สีธรรมชาติ  (รุจิรา-มารศรี) พากย์  ออกฉายครั้งแรกเมื่อวันที่ 24 กุมภาพันธ์ พ.ศ. 2505 ที่ศาลาเฉลิมกรุง กำกับโดยศิริ ศิริจินดา นำแสดงโดยมิตร ชัยบัญชา, เพชรา เชาวราษฎร์และชฎาพร วชิระปราณี ถือเป็นภาพยนตร์ เรื่องแรกของ เพชรา เชาวราษฎร์  ที่รับบทเป็นพิมพ์ฉวี สาวชาวไร่ผู้มีหัวใจใสซื่อ  ที่ทำทุกอย่างเพื่อส่งเสียแฟนหนุ่มจนจบการศึกษา แต่เมื่อกลับมาพบว่าเขากลับมาพร้อมกับผู้หญิงคนใหม่
เคยเป็นละครวิทยุคณะกันตนามาก่อน จากบทประพันธ์ของ ประดิษฐ์ กัลย์จาฤก 
ต่อมาในปี พ.ศ. 2524 เป็นละครโทรทัศน์ทางช่อง 7 มีนางเอกคือ อุทุมพร ศิลาพันธ์, ปรัชญา อัครพล
บันทึกรักของพิมพ์ฉวี เป็นเรื่องราวของพิมพ์ฉวีหลงรักอาทร หนุ่มเจ้าเล่ห์อย่างหมดใจจนยอมพลีกายให้เขาจนตั้งท้อง แต่หารู้ไม่ว่าเจ้าหนุ่มหลอกให้พิมพ์ฉวีหลงรักทุ่มชีวิตทำงานส่งเขาไปเรียนต่อเมืองนอก ที่สุดอาทรก็ได้ไปสมใจทิ้งให้พิมพ์ฉวีอุ้มท้องรอ จนเธอตัดสินใจแต่งงานกับหนุ่มที่แอบชอบเพื่อรออาทรมารับรู้ความจริง ทว่าหนุ่มเจ้าเล่ห์กลับมาพร้อมคู่หมั้นสาวคนใหม่ ฝ่ายพิมพ์ฉวีที่สิ้นเนื้อประดาตัวจึงถูกถีบหัวส่ง ต้องเผชิญวิบากกรรมชีวิตถึงขั้นคิดฆ่าตัวตาย เป็นผลงานเรื่องแรกที่ทำให้เกิดคู่ขวัญที่ยิ่งใหญ่ของโลกภาพยนตร์ไทย มิตร – เพชรา
ได้รับคัดเลือกขึ้นทะเบียนเป็น มรดกภาพยนตร์ของชาติ เนื่องในโอกาสวันอนุรักษ์หนังไทย เมื่อเดือนตุลาคม พ.ศ. 2555

**เรื่องย่อ**
พิมพ์ฉวี (เพชรา เชาวราษฎร์) สาวน้อยบ้านนา ที่หลงรักหนุ่มรูปงามอย่างหมดหัวใจ อาทร (มิตร ชัยบัญชา) ชายหนุ่มที่ใฝ่เรียนมีความทะเยอทะยานที่ปรับฐานะตนเอง เขามีความต้องการที่จะไปเรียนต่อต่างประเทศแต่ไม่มีทุนเรียน จึงหาหนทางที่จะไปเรียนต่อโดยรวบรัดให้พิมพ์ฉวีตกเป็นเมียเพื่อที่จะหลอกใช้ได้ง่ายขึ้นและทำได้สำเร็จ จนกระทั่งพิมพ์ฉวีตั้งท้องและหาทางออกให้ตัวเองไม่ได้จึงนำความไปปรึกษาพ่อของอาทร จึงได้แนะนำให้แต่งงานกับอีกหนึ่งชายหนุ่มที่แอบหลงรักพิมพ์ฉวี
พิมพ์ฉวีตกลงแต่งและรอให้อาทร กลับจากนอกและจะได้เปิดเผยความจริง แต่เหตุการณ์กลับไม่เป็นเช่นนั้น อาทรกลับมาพร้อมคู่หมั้น เต็มดวง อาทรไม่ยอมรับในความเป็นพ่อของเด็กและบ่ายเบี่ยงต่อการเข้าหาพิมพ์ฉวี จนกระทั่ง พิมพ์ฉวี หมดเนื้อหมดตัวจากการส่งเสียให้อาทรได้เล่าเรียนจนนายทุนที่พิมพ์ฉวีกู้มาเข้ามายึดบ้าน ทำให้พิมพ์ฉวีตัดสินใจฆ่าตัวตาย แต่ได้รับความช่วยเหลือจากเศรษฐีคนหนึ่งที่มีใจเอื้อเฟื้อ
ภายหลังคู่หมั้นอาทร รู้ความจริงว่าอาทรไม่ได้รวยจริงจึงหันมาสนใจหนุ่มเศรษฐี มาวันหนึ่งในงานเลี้ยงหนุ่มเศรษฐี ได้ประกาศให้ทุกคนได้รับรู้ว่าตนได้ซื้อบ้านให้หลังใหญ่ให้พิมพ์ฉวี ทำให้ทุกคนตกใจและคาดไม่ถึง ครั้งนี้ทำให้อาทรสำนึกผิดและละอาย แต่ได้รับการให้อภัยจากพิมพ์ฉวี จึงได้ครองรักกันตลอดไป

**นักแสดง**

**อ้างอิง**
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2505
หมวดหมู่:ภาพยนตร์ที่กำกับโดย ศิริ ศิริจินดา
หมวดหมู่:มรดกภาพยนตร์ของชาติ
หมวดหมู่:ละครโทรทัศน์ไทยในปี พ.ศ. 2524
หมวดหมู่:ละครโทรทัศน์ช่อง 7
หมวดหมู่:ภาพยนตร์ไทยในคริสต์ทศวรรษ 1960
ไมกา

รูปแสดงกลุ่มแร่ไมกา(Muscovite)รูปแสดงรอยแตกกลุ่มแร่ไมกา(Muscovite)
กลุ่มแร่ไมกา (Mica Group) ได้แก่ แร่ดิน (Clay mineral) และแร่กลีบหิน (flaky minerals) ประกอบด้วย ปิรามิดฐานสามเหลี่ยมที่จับตัวกันเป็นแผ่นซิลิเกด (sheet silicste) โดยแต่ละปิรามิดมีการใช้ออกซิเจนร่วมกับปิรามิดอื่นสามตัว จึงเหลือออกซิเจนอีกตัวที่ยังไม่สมดุล จึงมีสูตรทั่วไปว่า (Si4O10)n-4 ในกรณีที่ง่ายที่สุดก็คือเอา Al+3 มาจับกับออกซิเจน จนเกิดเป็นแร่ดินขาว (kaolinite)
ในกรณีของแร่ไมกาตัวอื่น เช่น คลอไรด์หรือไบโอไทด์ นอกจาก Al แล้วยังมีไอออนตัวอื่นปรากฏและจับตัวเป็นแผ่นซิลิเกด แรงเกาะยึดก็มีลักษณะคล้ายพวกที่เป็นโซ่ คือแรงเกาะยึดระหว่างซิลิเกดกับออกซิเจนมากกว่าแรงจากออกซิเจนกับแคทไอออนตัวอื่น ด้วยเหตุนี้เองแร่ดินและแร่กลีบหินจึงมักแตกออกหรือปรากฏรอยแตกถี่ๆ ไปตามระนาบของแผ่นนั่นเองสำหรับกรณีกลุ่มแร่แผ่น (mica group) เช่น ไบโอไทต์ (biotite) แคทไอออน Al+3 สามารถเข้ามาแทนที่ Si+4 ในปิรามิดโดยการแทนที่ไอออน และไม่ทำให้สมบัติการจัดต่อสายโซ่เปลี่ยนแปลง 
เนื่องจาก Al+3 มีขนาดประจุเล็กกว่า Si+4 เล็กน้อย จึงอาจจับกับปิรามิดที่มีประจุลบเกินค่าอยู่หนึ่งประจุก็พบการทำให้ประจุสมดุลไม่สามารถทำได้การจัดต่อเพียงอย่างเดียว ดังนั้นจึงต้องนำเอาแคทไอออนมาเพิ่มในโครงสร้างผลึก โดยทั่วไปประมาณหนึ่งในสี่ของปิรามิดในกลุ่มแร่ไมกา (หรือกลุ่มแร่แผ่น) ประกอบด้วย Al+3 (แทนที่จะเป็น Si+4 ตามปกติ) ดังนั้นเพื่อให้ประจุสมดุล ต้องมีการเพิ่มประจุบวกของ K+1 หรือ Mg+2 หรือแม้แต่ Al+3 ด้วยกัน ภายนอกปิรามิด ตัวอย่างแร่ที่สำคัญคือ แร่กลีบหินขาว (Muscovite-มัสโคไวต์ ซึ่งมีสูตร KAl2(Si3Al)O10(OH) 2 แร่คลอไรต์ (Chlorite) นับได้ว่าเป็นแร่แผ่น ซึ่งโดยมากเป็นสีเขียว (คลอไรต์มาจากภาษากรีกซึ่งก็แปลว่าเขียว) มีปิรามิดจับต่อสายโซ่เป็นแผ่น ซึ่งประกอบด้วยประจุไม่สมดุล ดังนั้นจึงต้องต่อกันหรือเกาะกับไอออนประจุบวกของ Mg+2,Fe+2 และ Al+3 เพื่อให้ได้มากซึ่งสูตร (Mg,Fe,Al)6(Si,Al)4O10(OH)8 แร่กลีบหินเขียว (หรือแร่คลอไรด์) นี้มักเป็นแร่ที่เป็นผลมาจากการแปลงเปลี่ยน (alteration) มาจากแร่ตัวอื่นที่มี Fe และ Mg เป็นองค์ประกอบ เช่น ไบโอไทด์ ฮอนเบลด์ หรือออไจด์

**อ้างอิง**
 ปัญญา จารุศิริ, ธรณีวิทยากายภาพ 2545

**แหล่งข้อมูลอื่น**
  Mineral Galleries data -  Mindat 
หมวดหมู่:ฉนวน
หมวดหมู่:แร่
ดีเซลแอนด์ดัสต์

ดีเซลแอนด์ดัสต์ (Diesel and Dust) เป็นอัลบั้มของ มิดไนต์ออยล์ ออกจำหน่ายในปี ค.ศ. 1987 ในภายใต้สังกัดของค่าย CBS
ในปี 1989, ได้ขึ้นนิตยสารโรลลิงสโตน ติดอันดับที่ 13 ใน their list of the 100 best albums of the 1980s.

**รายชื่อเพลง**
# "Beds Are Burning" 4:16
# "Put Down That Weapon"  4:38
# "Dreamworld "  3:36
# "Arctic World"4:21
# "Warakurna"  4:37
# "The Dead Heart"  5:10
# "Whoah"  3:51
# "Bullroarer"  4:58
# "Sell My Soul"  3:37
# "Sometimes"   3:52
# "Gunbarrel Highway"  3:38 

**แหล่งข้อมูลอื่น**
  Midnight Oil
หมวดหมู่:อัลบั้มเพลงในปี พ.ศ. 2530
หมวดหมู่:ศาลาชุมชน

ศาลาชุมชนคือสถานที่พบปะแลกเปลี่ยนความคิดเห็นของชาววิกิพีเดีย
หมวดหมู่:การอภิปรายวิกิพีเดีย
หมวดหมู่:พื้นที่ช่วยเหลือของวิกิพีเดีย
แม่แบบ:MedalTableTop/doc

=== ตัวอย่าง**
For competitors who have competed in the same sport for the same country, the templates should be ordered Country, Sport, Competition1, Award, Competition2, Award and so on.
For competitors who have won medals in different sports, competing for the same country, the templates should be ordered Country, Sport1, Competition, Award, Sport2, Competition, Award and so on. The example shown is based on Rebecca Romero.
For competitors who have won medals in the same sport at the same competition, competing for different countries, the templates should be ordered Sport, Competition, Country1,  Award, Country2, Award and so on. The example shown is from Mia Audina.
For competitors who have won medals in the same sport at different competitions, competing for different countries, the templates should be ordered Sport, Country1, Competition1, Award, Competition2,  Award, Country2, Competition1, Award and so on.
พระเจ้าราชวรวงศ์เธอ พระองค์เจ้าดาราวดี

พระเจ้าราชวรวงศ์เธอ พระองค์เจ้าดาราวดี (20 มีนาคม พ.ศ. 2328 — 4 มิถุนายน พ.ศ. 2410) เป็นพระราชธิดาพระองค์ที่ 11 ในสมเด็จพระบวรราชเจ้ามหาสุรสิงหนาท ประสูติแต่เจ้าจอมมารดาน้อย ต่อมาได้เสกสมรสเป็นพระชายาของสมเด็จพระบวรราชเจ้ามหาศักดิพลเสพ มีพระราชโอรสเพียงพระองค์เดียวคือพระเจ้าราชวรวงศ์เธอ เจ้าฟ้าอิศราพงศ์

**พระประวัติ**
พระเจ้าราชวรวงศ์เธอ พระองค์เจ้าดาราวดีประสูติเมื่อวันที่ 20 มีนาคม พ.ศ. 2328 เป็นพระธิดาในสมเด็จพระบวรราชเจ้ามหาสุรสิงหนาท ประสูติแต่เจ้าจอมมารดาน้อย (บ้างออกนามว่า น้อยแขก) ต่อมาพระองค์เจ้าดาราวดีได้เป็นพระชายาสมเด็จพระบวรราชเจ้ามหาศักดิพลเสพ ชาววังออกพระนามว่า เจ้าข้างใน หรือ ทูลกระหม่อมข้างใน มีพระโอรสหนึ่งพระองค์คือ พระเจ้าราชวรวงศ์เธอ เจ้าฟ้าอิศราพงศ์ (พ.ศ. 2363-2404) ต้นราชสกุลอิศรศักดิ์ ณ อยุธยา
พระเจ้าราชวรวงศ์เธอ พระองค์เจ้าดาราวดีสิ้นพระชนม์ในรัชสมัยพระบาทสมเด็จพระจอมเกล้าเจ้าอยู่หัว พระราชทานเพลิงพระศพ วันที่ 19 มกราคม พ.ศ. 2411 
หลังการสิ้นพระชนม์ เจ้าฟ้าอิศราพงศ์พระโอรส ได้ทรงอุทิศพระตำหนักและพระราชอุทยานของพระองค์หญิงดาราวดี พระมารดา แก่พระบวรพุทธศาสนา ทรงสร้างเป็นวัดชื่อวัดไพรงามในปี พ.ศ. 2404 ครั้นภายหลังพระบาทสมเด็จพระจุลจอมเกล้าเจ้าอยู่หัวได้เสด็จพระราชดำเนินมาทรงถวายผ้าพระกฐิน ณ วัดดังกล่าว จึงทรงพระกรุณาโปรดเกล้าโปรดกระหม่อมพระราชทานนามใหม่ว่า วัดจอมสุดาราม เมื่อปี พ.ศ. 2442 เป็นพระเกียรติแก่พระเจ้าราชวรวงศ์เธอ พระองค์เจ้าดาราวดี

**ในวัฒนธรรมสมัยนิยม**
มีนักแสดงผู้รับบท พระเจ้าราชวรวงศ์เธอ พระองค์เจ้าดาราวดี ได้แก่- สินจัย เปล่งพานิช จากละครเรื่อง หม่อมเป็ดสวรรค์ (2567)

**อ้างอิง**
ดาราวดี 
หมวดหมู่:พระเจ้าราชวรวงศ์เธอ ชั้น 1
หมวดหมู่:พระราชธิดาในสมเด็จพระบวรราชเจ้ามหาสุรสิงหนาท
หมวดหมู่:พระภรรยาในสมเด็จพระบวรราชเจ้ามหาศักดิพลเสพ
ตะกายดาว

ตะกายดาว เป็น ละครซิตคอมเรื่องแรกของแกรมมี่ สร้างสรรค์โดย วาณิช จรุงกิจอนันต์ และ ยุทธนา มุกดาสนิท ในนาม "มาสเตอร์แพลน" โดยเป็นเรื่องราวของบริษัทรับจัดหานักแสดง ซึ่งมีผู้คนจากหลากหลายสถานะและอาชีพเข้ามาไต่ฝันเพื่อความเป็น "ดารา" 
ละครเรื่องนี้ได้รับการกล่าวขานจาก ยุทธนา มุกดาสนิท ผู้ร่วมสร้างเรื่องนี้ว่าเป็นละครโทรทัศน์รูปแบบ "ซีทรู" กล่าวคือเป็นงานสร้างละครอย่างทะลุปรุโปร่งและสมจริง ทั้งในแง่เนื้อหาสาระ ฉาก เทคนิค และการสะกดอารมณ์ผู้ชม ถือเป็นมิติใหม่ของวงการละครไทยในขณะนั้น  ลักษณะการถ่ายทำใช้โรงถ่าย (Studio) ตลอดเรื่อง

**ระยะเวลาออกอากาศ**
"ตะกายดาว" ออกอากาศตอนแรกวันที่ 6 ตุลาคม พ.ศ. 2532  โดยเสนอเป็นประจำทุกวันศุกร์ เวลา 21:00 - 22:00 น. ก่อนรายการ แผ่นฟิล์มวันศุกร์ ทาง สถานีวิทยุโทรทัศน์ไทยทีวีสีช่อง 9 อ.ส.ม.ท. (ปัจจุบัน คือ ช่องเอ็มคอตเอชดี) แต่ในปี 2533 ได้ย้ายและเพิ่มวันออกอากาศเป็นสัปดาห์ละ 2 ครั้ง โดยเสนอเป็นประจำทุกวันอังคารและวันพุธ เวลา 20:50 - 21:50 น. จนสิ้นสุดลงในวันที่ 14 มีนาคม พ.ศ. 2533  

**นักแสดง**

**นักแสดงหลัก**
 เศรษฐา ศิระฉายา รับบทเป็น องอาจ เจ้าของบริษัทจัดหานักแสดง- เพ็ญพักตร์ ศิริกุล รับบทเป็น ดั๊ด น้องสาวขององอาจ มีหน้าที่รับสอนเด็กเดินแบบ บุคลิกเป็นคนสายตาสั้นแต่ขี้ลืม- พิสัย ศะศิสมิต รับบทเป็น โจอี้ ชายหนุ่มเจ้าชู้  มีความหลงใหลและแอบรักดั๊ด- วสันต์ อุตตมะโยธิน รับบทเป็น โหน่ง- สกล หงษ์ทอง รับบทเป็น สำลี

**นักแสดงรับเชิญ**
นอกจากนักแสดงประจำแล้ว ยังมีนักแสดงคนอื่น นักร้อง นางแบบ หรือบุคคลในวงการบันเทิงหลากหลายแขนงซึ่งมีผลงานโดดเด่นในขณะนั้น มารับเชิญให้แสดงเป็นตัวละครตามคาแรกเตอร์ที่เป็นหรืออยากเป็น โดยในที่นี้จะระบุรายชื่อตอน วันออกอากาศครั้งแรก และนักแสดงรับเชิญในแต่ละตอน   

**เพลงนำละคร**
เพลงนำละครมีชื่อเดียวกับละคร  ขับร้องและแต่งคำร้องโดย เรวัต พุทธินันทน์ และทำดนตรีโดย ชาตรี คงสุวรรณ ใช้ตอนเปิดและปิดละครมาตลอด ภายหลังละครอวสานก็ได้มีการขับร้องใหม่โดยศิลปินนักร้องท่านอื่นๆ อีกมากมายจนกลายเป็นเพลงหนึ่งที่ใช้ในเวทีประกวดต่างๆ เพื่อเป็นเส้นทางการหาที่สุดแห่งดาวเข้ามาประดับวงการดังเช่นในเนื้อเพลง

**ภายหลัง "ตะกายดาว" อวสาน**
หลังจากละครตะกายดาวอวสาน ทางมาสเตอร์แพลนได้มีการทำละครเรื่องใหม่เพื่อออกอากาศทางสถานีโทรทัศน์สีกองทัพบกช่อง 7 โดยมีชื่อเรื่องว่า "คนค้นคน" โดยใช้ทีมนักแสดงชุดเดิม และเพิ่มนักแสดงใหม่ เช่น นัท มีเรีย แต่ออกอากาศได้ไม่กี่เดือนก็ต้องลาจอ จนกระทั่งละคร "3 หนุ่ม 3 มุม" เริ่มออกอากาศในปี พ.ศ. 2534 ทางทีมงาน 3 หนุ่ม 3 มุม ได้นำละครตะกายดาวมาเป็นชื่อตอนหนึ่งในละครซิตคอมอายุยืนเรื่องนั้น โดยเนื้อเรื่องได้กำหนดให้ พีรพล (รับบทโดย ปฏิภาณ ปฐวีกานต์) เป็นผู้ไต่ฝัน โดยมี เศรษฐา ศิระฉายา กลับมารับบทบาทเดิมอีกครั้ง

**แหล่งข้อมูลอื่น**
  ไตเติ้ลละคร ตะกายดาว-  ฟังเพลง ตะกายดาว(เวอร์ชัน ไม่รู้จะเป็นอย่างไร)-เรวัต พุทธินันทน์ date=2009-08-19 

**อ้างอิง**
หมวดหมู่:รายการโทรทัศน์ช่อง 9
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2532
หมวดหมู่:ซิตคอมไทยในคริสต์ทศวรรษ 1980
หมวดหมู่:ซิตคอมไทยในคริสต์ทศวรรษ 1990
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2533
ศิริสิน ศิริพรสมาธิกุล

ศิริสิน ศิริพรสมาธิกุล จิ๋ม เกิดเมื่อปี พ.ศ. 2504 เป็นนักแสดงชาวไทย มีผลงานการแสดงที่เป็นที่รู้จักอย่างเช่นใน เรื่องตลก 69 ที่ทำให้เธอได้รับรางวัลผู้แสดงสมทบหญิงยอดเยี่ยมจากชมรมวิจารณ์บันเทิง และ รางวัลสุพรรณหงส์ทองคำ ปี 2542 และต่อมากับบทบาท เจ๊สี่ ในภาพยนตร์ บุปผาราตรี (2546) และ บุปผาราตรี เฟส 2 (2548)
นางศิริสินเสียชีวิตเมื่อวันที่ 6 กรกฎาคม พ.ศ. 2548 ด้วยโรคมะเร็งตับ

**ผลงาน**
 เรื่องตลก 69 (2542) รับบท เพ็ญ- บุปผาราตรี (2546) รับบท เจ๊สี่- สายล่อฟ้า (2547) รับบท มือปืนของกำนันหมู-  บุปผาราตรี เฟส 2 (2548) รับบท เจ๊สี่- ​บุปผาราตรี 3.1 (รูปรับเชิญ)​ (2552) รับบท เจ๊สี่

**รางวัล**
 รางวัลผู้แสดงสมทบหญิงยอดเยี่ยม จากชมรมวิจารณ์บันเทิง จากการแสดงในภาพยนตร์ เรื่องตลก 69- รางวัลผู้แสดงสมทบหญิงยอดเยี่ยม จากรางวัลสุพรรณหงส์ทองคำ ปี 2542 จากการแสดงในภาพยนตร์ เรื่องตลก 69

**อ้างอิง**
หมวดหมู่:นักแสดงหญิงชาวไทย
หมวดหมู่:เสียชีวิตจากมะเร็งตับ